NaiveNeuron/SloPal huggingface dataset:
Kollár, Boris, predseda NR SR (2020-10-07):
(Zaznievanie gongu.) Pani poslankyne, páni poslanci, prosím, ukľudnime sa. Vážené pani poslankyne, vážení páni poslanci, otváram rokovanie 14. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 36 poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) Prítomných 127 poslancov. Konštatujem, že Národná rada je uznášaniaschopná. Na 14. schôdzi budú overovateľmi poslanci Miloš Svrček, Jozef Habánik, náhradníkmi budú poslanci Monika Kavecká a Richard Takáč. O ospravedlnenie svojej neúčasti požiadali na dnešnom rokovaní 14. schôdze Národnej rady Slovenskej republiky pán Gábor, poslanec Gábor Grendel a poslanci Miroslav Kollár, Anna Letanovská, Vladimíra Marcinková, Miroslav Urban. A o ospravedlnenie neúčasti z dôvodu práceneschopnosti požiadal poslanec Jozef Hlinka. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 285, návrh na prijatie uznesenia Národnej rady Slovenskej republiky k okamžitým opatreniam odstraňujúcim negatívne dopady druhej vlny pandémie COVID-19. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k okamžitým opatreniam odstraňujú-cim negatívne dopady druhej vlny pandémie COVID-19 , tlač 285.) Podaný návrh bol podľa § 17 ods. 3 zákona o rokovacom poriadku rozhodnutím č. 274 pridelený na prerokovanie príslušným výborom s tým, že ako gestorský výbor bol určený výbor pre financie a rozpočet. Taktiež bol zaslaný vláde na zaujatie stanoviska. Teraz dávam hlasovať o návrhu programu 14. schôdze Národnej rady . Prosím, prezentujme sa a hlasujme. (Hlasovanie.) Prítomných 136 poslancov, za 52, proti 5, zdržalo sa 79. Konštatujem, že sme program 14. schôdze Národnej rady neschválili. Týmto vyhlasujem 14. schôdzu za skončenú. (Rokovanie 14. schôdze NR SR sa skončilo o 13.05 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Bugár, Béla, podpredseda NR SR (2017-12-06):
Pán poslanec Matovič.
Baránik, Alojz, poslanec NR SR (2018-10-18):
Tak napriek tomu, že mám obavu, že pán minister nebude toto počuť, túto moju faktickú poznámku, pretože sa venuje svojim, neviem, klientom, ale... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-04-16):
Nech sa páči, pán poslanec Osuský, máte slovo.
Kremský, Peter, poslanec NR SR (2023-05-03):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Grendel, Gábor, podpredseda NR SR (2021-02-24):
Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.
Danko, Andrej, predseda NR SR (2016-06-14):
Ďakujem. Pani poslankyňa s faktickou, Natália Grausová.
Figeľ, Ján, podpredseda NR SR (2014-10-28):
S reakciou, nech sa páči, Jozef Viskupič.
Hargaš, Ján, poslanec NR SR (2024-01-17):
Ďakujem za slovo, pán predsedajúci. Ďakujem, pán Šmilňák, za veľmi oduševnený prejav. Vypočul som si ho s veľkým záujmom, vaše príspevky ma, ma bavia. A myslím, že dobré na tom prejave bolo to, že bol veľmi konkrétny pre, pre bežného človeka, hej, že chvíľku abstrahujme od toho, že tu máme korupciu na najvyšších miestach, pretože to sú často také sumy, ktoré si bežný človek ani nevie predstaviť, čo to je, čo to je za hromadu peňazí, a vy ste veľmi konkrétne ukázali ľuďom na Slovensku aj koaličným poslancom, v čom robia chybu, keď takto nastavia parametre novej trestnej politiky, čo to bude znamenať pre, pre bežných ľudí, pre bežné, takpovediac bežné trestné činy, keď to mám tak, keď to mám tak nazvať. Tiež sa mi veľmi páčilo to prirovnanie k Českej republike. To, to je opäť ďalší argument do, do sady argumentov, ktoré tu zazneli v tejto rozprave. Jednoducho nie je pravda to, čo hovorí koalícia, že sa inšpirovala v Českej republike, minimálne pri tých, pri tej výške tých trestov, to proste, to proste nesedí pri tých, pri tých sumách. Prepočítali ste im to, všetci zase sú ticho, nikto nič na to nepovie. A dotknem sa ešte toho, že je dôležité, že zaznievajú aj nové argumenty v tejto rozprave, prichádzajú nové argumenty z vonkajšieho prostredia, ale stále sa treba držať toho, že toto nenahradí štandardný legislatívny proces. A už to nie je len, že my to hovoríme, od včera tu máme dôkaz, že toto nenahradí štandardný legislatívny proces. Včera ste tu prílepkom opravovali chyby v kompetenčnom zákone, ktoré by si bežní úradníci, asi si to aj nejakí úradníci nakoniec... na konci dňa všimli, bohviekoľko chýb je v tomto Trestnom zákone a vo všetkom ďalšom, čo sem nosíte cez SLK. Ďakujem pekne. (Potlesk.)
Hrnčiar, Andrej, podpredseda NR SR (2018-03-26):
V poriadku.
Linhart, Patrick, poslanec NR SR (2020-09-22):
Ďakujem za slovo. A, samozrejme, ja vítam každú takúto vec, novú vec, ktorá bude chrániť zdravie obyvateľstva, ale, bohužiaľ, aj keď to vítam, teda neviem, či tu nevymýšľame koleso. To, že niečo nefunguje, ale je dané, pevne dané, tak to nemusíme teda na to dávať ešte zákon, veď ten zákon už existuje. Je tu, je tu vyhláška, vy ste spomenuli, pani Zemanová, určitú vyhlášku, ja vám poviem, vy ste tu spomínali znečistené oblasti, ale však tam sa robí ten full screening. Ako to mám povedať? Máte základný skríning, to stojí 100 eur. Každý podnikateľ, ktorý si otvorí potraviny, bársčo, čokoľvek, musí si to nechať jednoducho urobiť, ten základný skríning. Potom máte ten, ten plný skríning, tam máte, to stojí okolo 500 eur. A ja som si to celé obvolal, zistil som si aj ceny. Tam máte potom ten rozdiel nejakých 400 eur, ale ten full screening, ten plný skríning sa robí v týchto oblastiach ako Žitný ostrov a tak ďalej. Ďalej z tej vyhlášky, ktorú ste citovali, vám, vám chcem niečo prečítať: „Na základe výsledkov manažmentu rizík pri zásobovaní pitnou vodou na rozsah ukazovateľov alebo početnosť odber vzoriek pitnej vody na kontrolu kvality pitnej vody v monitorovacom programe sa zvýši, ak je na preukázanie zdravotnej bezpečnosti pitnej vody potrebná kontrola ďalších látok a mikroorganizmov.“ Veď to, keď niečo nefunguje, to neznamená, že teraz my tu budeme prijímať zákon. To má na starosti exekutíva. Keď tá exekutíva nefunguje, tak len treba proste zatlačiť na tú exekutívu, aby fungovala. Samozrejme, ja hovorím, nie je to, nie je to zlá vec, možno nám to budete môcť vystretiť, vysvetliť buď teraz, alebo potom na, na agrovýbore, kde, verím, že teda sa o tomto ešte budeme rozprávať. Veľmi pekne vám ďakujem za pozornosť.
Danko, Andrej, predseda NR SR (2016-05-25):
Ďakujem. Prosím, prezentujme sa a hlasujme. (Hlasovanie.) Ďakujem. Prítomných 133 poslancov, za 50, proti 18, zdržalo sa 65. Konštatujem, že sme uvedený návrh neschválili, a teda nebudeme pokračovať v rokovaní o tomto návrhu. Ďalej budeme hlasovať o bode 51 programu. Je to prvé čítanie o návrhu poslancov Galeka, Kiššovej a Ivana na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 86). Prosím spravodajcu z výboru pre hospodárske záležitosti poslanca Rastislava Holúbeka, aby hlasovanie uviedol. (Hlasovanie o návrhu poslancov Národnej rady Slovenskej republiky Karola Galeka, Jany Kiššovej a Miroslava Ivana na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 86.)
Osuský, Peter, poslanec NR SR (2022-02-08):
Ja, samozrejme, ten mikrofón mám, a ak takáto zberba... (Prerušenie vystúpenia predsedajúcim.)
Figeľ, Ján, podpredseda NR SR (2012-12-11):
Ďalším v poradí s vystúpením je poslanec Jozef Mikuš. Nech sa páči.
Bugár, Béla, podpredseda NR SR (2019-06-18):
Ďakujem. Teraz dávam slovo určenému spravodajcovi z gestorského výboru pre financie a rozpočet pánovi poslancovi, mám iného, ale pánovi poslancovi Federičovi, nech sa páči. (Povedané so smiechom.)
Baránik, Alojz, poslanec NR SR (2018-12-05):
Ďakujem pekne za toto, pán kolega. Ako vlastník psa a milovník psov veľmi podporujem túto iniciatívu a naozaj si myslím, že to, čo tu opisujete, že je jedno hrubé svinstvo a že tí ľudia, ktorí sú schopní takúto vec urobiť, sú navyše sviniari. A majú to dovolené robiť len preto, že sú to ľudia, ktorí majú politické konexie na najvyšších miestach a vedia si vybaviť, že zostávajú pri tomto beztrestní. Musíme to pranierovať a ďakujem vám za to, že ste prišli s touto iniciatívou. Ďakujem.
Pellegrini, Peter, podpredseda NR SR (2020-09-24):
Ďakujem pekne. Otváram rozpravu k tomuto bodu. Konštatujem, že som dostal jednu písomnú prihlášku, písomne prihláseným je pán poslanec Ondrej Dostál. Po jeho vystúpení dám možnosť prihlásiť sa do rozpravy ústne. Nech sa páči, pán poslanec, máte slovo.
Zimenová, Zuzana, poslankyňa NR SR (2019-04-03):
Ďakujem ti kolega, Andrej Dostál, za tvoje otázky, ktoré si, kládol vo svojom príspevku. Nuž ja by som tiež, veľmi rada počula odpoveď na otázku, že prečo vlastne tento návrh zákona, evidentne zbabraný, škodlivý, zlý, nie sú schopní teraz jeho pôvodní predkladatelia uznať ako chybu. A očakávam to aj ja. A zároveň ty si známy, Ondrej, tým, že veľmi zmierlivo vystupuješ, veľmi vecne sa vyjadruješ, kladieš otázky naozaj zmysluplne a k veci, ja sa však nerozpakujem povedať, že to, čo urobili poslanci vládnej koalície, ako odhlasovali posunutie opozičného návrhu v tejto istej veci až na koniec schôdze, bolo nehoráznosťou. Jednoducho znásilňovaním demokratických pravidiel. Vy si už robíte z tohto parlamentu trhací kalendár a je to skutočne veľmi zlý signál smerom k verejnosti, k ľuďom, ktorí strácajú dôveru vďaka vášmu správaniu, strácajú dôveru v parlament a v demokratické štruktúry. Takže toto vám vyčítam zase ja a očakávam aj ja odpoveď na túto moju výčitku.
P. Paška, predseda NR SR: (2008-05-14):
(Hlasovanie.) 141 prítomných, 61 za, 74 proti, 6 sa zdržalo. Konštatujem, že ani tento procedurálny návrh sme neschválili.
Vaľová, Jana, poslankyňa NR SR (2020-05-19):
Ďakujem vám pekne. Ja naviažem na vaše slová. Aj keď to nebude úplne k tejto správe, ale tak zoberiem si tie slová, že situácia je veľmi zlá. Napríklad ako hovoríte, že kontrolórku nepustili do objektu, keď ste rozprávali o mestách, obciach. Ja musím pochváliť NKÚ, keď boli v Humennom v dvetisícdesiatom, tak takisto nám nepustili kontrolórku do Humenskej energetickej spoločnosti. NKÚ tam vykonalo kontrolu v našich spisoch a zistili pochybenia tohto monopolného dodávateľa, kde 68 % vlastnila firma CHEMES. Vážení, dneska je v Humennom štrajk v Nexisu, 400 ľudí štrajkuje, tisíc ľudí, matky, otcovia prídu o príjem. Nezaoberajme sa len ex post, ja vyzývam všetkých. Presne táto firma v Humennom, pán, pán predseda NKÚ, kúpili, poslanci odsúhlasili za milión euro kúpiť podiely v eseročke, kde končil nájom, aby páni z CHEMES-u vykúpili, ja neviem, za čo zaplatili, ak potrubia, v októbri končí nájom a mali patriť mestu. A preto vás chcem všetkých poprosiť, aby títo ľudia neprišli o prácu. Boli pred parlamentom. Dneska zúfalo kričia v Humennom. Boli pred Úradom vlády. Prosím vás pekne, zaoberajme sa tým, lebo tento miestny oligarcha teraz dostane od mesta milión, dostal na 15 rokov nájom potrubia, čo je dačo absurdné od, od poslancov a od vášho nominanta primátora. Je absurdné, že sa vôbec nerešpektuje súdne rozhodnutie. Že Protimonopolný úrad povedal, aby túto firmu nevypli; nič sa nerešpektuje. Vážení, vy tu rozprávate, čo všetko bolo, ako všetko sa zle robilo, a vám sa pred oknami deje, čo sa deje, a nikto sa k tomu nevie postaviť čelom, aby týchto ľudí zachránil. Tak vyzývam predsedu vlády, vyzývam všetkých: Prosím vás, zaoberajte sa touto vecou. Aj NKÚ vtedy konštatovalo, že porušujú zákon v Humennom. My sme sa to snažili napraviť. Snažili sme sa to cez rôzne inštitúcie. Tento človek prekračuje medze a táto firma prekračuje medze. A takto to bude robiť... (Prerušenie vystúpenia časomerom.)
T. Cabaj, podpredseda NR SR: (2010-06-10):
S faktickou poznámkou sa hlásia pán poslanec Urbáni, pán podpredseda Číž, Záhumenský, Kužma, Jarjabek, Senko, Brocka, Halecký, Petrák. Končím možnosť prihlásiť sa s faktickou poznámkou. Ako prvý vystúpi pán poslanec Urbáni.
Beblavý, Miroslav, poslanec NR SR (2017-02-14):
Ďakujem pekne. Tento zákon tiež je súčasťou toho posledného balíka, kde sú zákony, ktoré nepatria do nejakej väčšej skupiny a zároveň teda je nevyhnuté v nich riešiť zánik VÚC. Tento zákon rieši primárne otázku územného plánovania, potom je tam ešte ďalšie o regionálnom rozvoji a rieši teda prechod právomocí VÚC v tejto oblasti.
A. Belousovová, podpredsedníčka NR SR: (2008-10-24):
Teraz dávam slovo spoločnému spravodajcovi, predsedovi výboru pre financie, rozpočet a menu, poslancovi Jozefovi Burianovi, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo, pán spravodajca.
Hlina, Alojz, poslanec NR SR (2014-07-01):
Normálne žasnem, ale ináč ja na Oravu chodím. My sme v nedeľu protestovali v Kraľovanoch a z Kraľovian do Kubína to je kúsok. Pán kolega, nefandite si, kvôli vám by som sa na Oravu netrepal. Ja chodím na hroby na Oravu, lebo som odtiaľ, a kvôli vám, to som spojil príjemné s takým niečím, čo nemôžem nazvať užitočným, ale nevyhnutným. Prosím vás pekne, škoda, že sa nechápeme. My sa nechápeme. Rozumiete? My sa nechápeme, ale vy to pochopíte tak jak Žiga. Ja som vtedy tu išiel si jazyk zodrať, že 40, 80 je hlúposť ako Brno. Dali ste to, lebo tá arogancia vo vás bola, a ani, a jak ste došli so stiahnutým chvostom, prosím vás. Naprali ste to medzi palinu, ambróziu palinolistú, celé tie ustanovenia, aby ste sa nemuseli hanbiť. Prosím vás, s týmto ustanovením nebude dlho trvať, sem dôjdete. To je otázka času. A na čo to, nemôžme zísť z kratšej cesty, čo vám odbudne z ega? Vám asi hej. Lebo však nijaké nemáte, alebo resp. je postavené na takom základe, kto..., no nebudem to komentovať. Ja som sa v mojom príspevku venoval pani Laššákovej, lebo ona je šéfka vášho poslaneckého zboru, či čo to ste, klubu, či čo to ste tam vlastne. Ja som to hovoril pánovi Paškovi, že či si neuvedomuje politické riziká prijatím tohto zákona. Lebo do pol roka ste naspäť tu s tým. Do pol roka ste tu s tým naspäť. Ale medzitým, s prepáčením, naserete tisíce ľudí. A otázka stojí, či vám to stojí, však vám Fico dá po hlave, jednému aj druhému, už konečne by vám mohol dať po hlave jednému aj druhému. Iniciatívny blbec je horší jak triedny nepriateľ, prosím vás!
Hrnčiar, Andrej, podpredseda NR SR (2017-09-13):
Reakcia na faktické poznámky, pán poslanec Dostál.
Vaľová, Jana, poslankyňa NR SR (2024-04-24):
Ďakujem veľmi pekne. No ja sa nechcem opakovať, ale myslím si, že určite to zvýši dôveru voči občianskym združeniam, a to z toho dôvodu, voči tým občianskym združeniam, ktorí sú naozaj poctiví, nemiešajú politiku do svojej práce, starajú sa o chorých ľudí, starajú sa o ťažko zdravotne postihnutých a podobne, a potom im robia hanbu také neziskovky ako bolo napríklad Slušné Slovensko, ktoré som pred chvíľou povedala, ktorých predstavitelia skončili všetci v politike a ktorí tuná robili demonštrácie na povalenie vlády. To vôbec nebolo o tom, aby sa starali o občanov. Ďalšie si pozrime ESET. Načo ESET založil proti korupcii? Firma ESET financuje zastavme proti korupcii, založil ju pán Trnka, ďalej tam boli ľudia z Nadácie otvorenej spoločnosti, preboha, veď sa pozrite dozadu a ja vám ešte nájdem, kde bol Pfizer sponzor a podobne, týchto všelijakých združení, ktorí sa teda špecializovali na to, aby sa miešali do politiky. Prosím vás pekne, čo máte takú slabú pamäť všetci, alebo ja neviem, čo sa tu deje. Ale veď oddeľme konečne zrno od pliev. A nemôžte chcieť teda, aby sa preukazovali peniaze. Ešte raz opakujem, daňový úrad a kontrolné úrady nemôžu kontrolovať peniaze, ktoré sú od občanov, môžu kontrolovať iba štátne peniaze, peniaze poskytnuté z miest a obcí, z Európskej únie, to hovoríte správne, ale nemôžu kontrolovať súkromné peniaze, ktoré pritečú zo súkromných firiem, ako je ESET napríklad. To nie je, to nemôžu. Jednoducho to zákon nedovoľuje. Takže nerozprávajte tu také veci a pozrite si sponzorov týchto občianskych združení, ktorí sú totálne, chcete mi povedať, ja pozriem, keď je, demonštrácia je teraz v Humennom, robí ju pán Šudík z OĽANA, keď má komparzistov a keď nemá komparzistov, keď tam prídu speváci, tak ich je tam 80 a keď neprídu speváci, tak ich je tam 10. Takže to... (Prerušenie vystúpenia časomerom.)
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 140, za 137, proti 1, zdržal sa 1, 1 nehlasoval. Konštatujem, konštatujem, že sme schválili návrh novely zákona č. 544/2010 Z. z. o dotáciách v pôsobnosti ministerstva práce. Teraz budeme hlasovať o bode 19 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade. Je to tlač 1586. Spravodajcom je člen výboru pre hospodárske záležitosti poslanec Milan Kuriak. Prosím ho, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov v znení neskorších predpisov , tlač 1586.)
Laurenčík, Milan, podpredseda NR SR (2020-05-12):
Ďakujem. Prosím, zaujmite miesto pre spravodajcu. Otváram rozpravu, do rozpravy som nedostal žiadnu písomnú prihlášku. Pýtam sa preto, či s chce niekto prihlásiť do rozpravy ústne. Konštatujem, že nie a vyhlasujem rozpravu za skončenú. Predpokladám, že k rozprave stanovisko, ktorá nebola, nezaujmete, a prerušujem rokovanie o tomto bode programu. Pristúpime k ďalšiemu bodu programu tejto schôdze, ktorým je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. Návrh vlády je uverejnený ako tlač 96. Prosím podpredsedu vlády Slovenskej republiky Štefana Hollého, aby návrh vlády odôvodnil. (Krátka pauza.) Vyhlasujem päťminútovú prestávku. Vážené panie poslankyne, páni poslanci, ruším prestávku (povedané so smiechom). Pán minister sa ujme slova a prednesie nám návrh. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 96.)
Figeľ, Ján, poslanec NR SR (2013-06-28):
Vážený pán predseda, ctená snemovňa, tak ako som uviedol pri samotnom uvedení do rozpravy tohoto návrhu, odporúčam, aby sa Národná rada uzniesla v zmysle rokovacieho poriadku, že prerokuje tento návrh v druhom čítaní.
Blanár, Juraj, podpredseda NR SR (2022-09-27):
Ďalší s faktickou poznámkou pán poslanec Muňko. Nech sa páči.
Šeliga, Juraj, podpredseda NR SR (2020-04-07):
S reakciou, pán poslanec Mazurek.
Bugár, Béla, podpredseda NR SR (2016-09-12):
Ďalej v rozprave vystúpi pán poslanec Číž.
Hrnčiar, Andrej, podpredseda NR SR (2017-03-22):
Poprosím o kľud v rokovacej sále.
Blanár, Juraj, podpredseda NR SR (2023-02-14):
Ďakujem, pán spravodajca. Otváram všeobecnú rozpravu. Písomne sa nikto neprihlásil. Dávam teda možnosť ústne sa prihlásiť do rozpravy. Pán poslanec Miroslav Suja. Ak jediný, uzatváram možnosť prihlásiť sa do rozpravy a udeľujem mu slovo. Nech sa páči, pán poslanec.
Benčík, Ján, poslanec NR SR (2021-10-20):
Pán predseda, v súvislosti s včerajšou široko medializovanou udalosťou si dovolím prečítať tento text: Národná rada Slovenskej republiky odsudzuje konanie poslanca Národnej rady Slovenskej republiky Tomáša Tarabu, ktorý vedome vystavil verejnej šikane neplnoleté dievča. Je neprípustné, aby sa ako nástroj politickej... (Reakcie z pléna a prerušenie vystúpenia predsedajúcim.)
Sárközy, Irén, poslankyňa NR SR (2016-06-17):
Ďakujem pekne za slovo. Ja si myslím, že sociálne slabším rodinám by skôr pomohlo zvýšenie dostupnosti jasieľ, aby obaja rodičia mohli mať príjem z práce. Hlavným sociálnym problémom mladých matiek je podľa mňa nedostatok možností zamestnať sa. Dámy a páni, tento problém nie je možné vyriešiť rodičovským príspevkom, lebo jeho výška je na tento účel aj tak nedostatočná. Toto je aj odporúčaná politika medzinárodnými inštitúciami ako OECD a Európska komisia. Slovensko by malo okrem jasieľ investovať aj do predškolských zariadení pre deti vo veku od troch do piatich rokov. Programové vyhlásenie vlády hovorí o rozširovaní starostlivosti v predškolských zariadeniach. Každému z nás je jasné, že finančné zdroje štátu sú obmedzené a musíme preto určiť priority a nefinancovať dva protichodné ciele. V európskych krajinách, rovnako ako tu u nás dneska v parlamente, prebiehajú diskusie o tom, ako vieme najvhodnejším spôsobom podporovať rodiny s cieľom zvýšiť pôrodnosť a zlepšiť postavenie žien na trhu práce. Mnohé krajiny sa snažia prejsť od konzervatívneho modelu, ktorý dáva peniaze matkám za to, aby zostávali dlho s deťmi doma, smerom k tomu, čo aj ja považujem za modernejší model, to jest model, ktorý pomáha matkám vrátiť sa skôr do práce a podporuje rodiny v starostlivosti o deti. Takže riešenie tohto problému vnímam ako riešenie, ktoré má byť racionálne a určite nie ideologické. Ďakujem pekne za slovo.
Blaha, Ľuboš, podpredseda NR SR (2024-01-19):
S procedurálnym návrhom sa prihlásila pani poslankyňa Mesterová. Ale ešte, poprosím, dotiahnime tie faktické a potom, dobre? Takže ešte pán poslanec Martin Šmilňák, nech sa páči.
Pellegrini, Peter, podpredseda NR SR (2020-06-09):
Ďakujem pekne. Končím rozpravu o tomto bode programu. Chcem sa spýtať pána ministra, či ako navrhovateľ chce vystúpiť. Nech sa páči.
Glváč, Martin, podpredseda NR SR (2018-02-06):
Ďakujem. Dávam slovo spoločnému spravodajcovi z výboru pre hospodárske záležitosti, poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Danko, Andrej, predseda NR SR (2019-10-28):
Vážené panie poslankyne, vážení páni poslanci, dovolím si poprosiť, ak sa vieme zhodnúť, keďže je to technicky náročnejšie, lebo sa záznam zachováva po hodine, robia prepis. Ak by ste súhlasili, pokračoval by som, aby sme nestrácali čas hlasovaním, keďže nás čaká 40 hlasovaní, ďalším bodom 31 programu. K tomuto bodu akonáhle by sme mali potvrdenie návrhu, by sme znova pristúpili k vyriešeniu tohto problému, ale asi by to trvalo dlhšie a prišli by sme o čas pri hlasovaní. Takže vás poprosím, všetkých pánov poslancov a pani poslankyne, o zaujatie miest a, samozrejme, nájdeme technické riešenie tohto problému, ktorý vznikol z tejto neštandardnej situácie. Teda, vážené panie poslankyne, vážení páni poslanci, budeme hlasovať o bode 31 programu, je to druhé čítanie o vládnom návrhu zákona o občianskych preukazoch (tlač 1607). Prosím spoločného spravodajcu z výboru pre verejnú správu a regionálny rozvoj poslanca Glendu, aby hlasovanie uvádzal. (Hlasovanie o vládnom návrhu zákona o občianskych preukazoch a o zmene a doplnení niektorých zákonov , tlač 1607.)
B. Bugár, podpredseda NR SR: (2004-09-23):
Pán poslanec Ďaďo je prvý. Nech sa páči, máte slovo. V. Ďaďo, poslanec: Ďakujem pekne, pán podpredseda. V zmysle § 129 zákona o rokovacom poriadku Národnej rady Slovenskej republiky podávam interpeláciu na predsedu vlády Slovenskej republiky Mikuláša Dzurindu vo veci výpovede zamestnankyni Úradu vlády Slovenskej republiky pani Elene Šebovej. Vážený pán predseda vlády, ako poslancovi Národnej rady Slovenskej republiky sa mi dostali do rúk dokumenty o výpovedi Úradu vlády Slovenskej republiky pani Šebovej zo zdravotných dôvodov z roku 2000. Uvedená výpoveď bola rozhodnutím Okresného súdu v Bratislave I v roku 2003 označená ako neplatná, čo potvrdil v roku 2004 i Krajský súd v Bratislave. Týmto potvrdením krajského súdu sa stal rozsudok právoplatný, vykonateľný a nie je proti nemu odvolanie. Pýtam sa vás, pán predseda vlády, prečo uvedený rozsudok Úrad vlády Slovenskej republiky nerešpektuje a kedy bude umožnené pani Šebovej vrátiť sa do zamestnania a kedy jej bude nahradená ušlá mzda? Ďakujem.
Dostál, Ondrej, poslanec NR SR (2024-02-13):
Ďakujem za všetky faktické poznámky. Zareagujem iba na niektoré. Pán poslanec Šipoš, myslím, že sa netreba pýtať pána spravodajcu na dôvody predloženia tých prílepkov, tie sú pomerne jasné, ja som o nich hovoril aj v rozprave a pán minister potvrdil, že som správne identifikoval tie dôvody, takže toto nie je sporné, a dokonca ani to, že sú to prílepky. Pán poslanec Sulík, upozornil si, že predseda Národnej rady ide vedome porušiť zákon o rokovacom poriadku a že je to zbytočné. Áno, je to zbytočné, lebo oni tie prílepky nepotrebujú. Však môžu ten zákon o Zbierke zákonov opraviť inokedy, tak chvíľu bude to v takomto pokazenom znení. Aj, aj ten zákon o verejnom obstarávaní a právnu úpravu týkajúcu sa štátnych, fondu rozvoja bývania je možné niekedy neskôr spraviť, neponáhľa to až tak strašne. Súhlasím s tým, čo ste viacerí hovorili, že pán predseda Národnej rady Pellegrini sa môže kedykoľvek prihlásiť do rozpravy, môže sa aj opakovane a bez časového obmedzenia, môže dávať aj faktické poznámky, takže tiež si myslím, že by nemal reagovať tak, keď nie je možnosť naňho reagovať. A pani poslankyňa Kolíková hovorila o tom, že je teda neprípustné, aby sa chyby naprávali cez porušenie zákona. Bizarné na tom celom je, že sa naprávajú chyby, ktoré vznikli v dôsledku porušenia zákona a idú sa napraviť porušením ďalšieho zákona. A chcem teda zopakovať ten apel na pána predsedu Národnej rady Pellegriniho, lebo je to jeho osobná zodpovednosť, nie pána ministra, nie pána spoločného spravodajcu. Zákon o rokovacom poriadku hovorí o tom, že ak podaný návrh nespĺňa náležitosti podľa odseku 2 alebo 3, predsedajúci nedá o ňom hlasovať, nie spoločný spravodajca, nie minister, predsedajúci, ktorým je v tejto chvíli predseda Národnej rady Peter Pellegrini. A len pripomínam, že ak by nevyhovel tej mojej požiadavke, tak som vyňal body 6 a 7 na samostatné hlasovanie.
Laššáková, Jana, podpredsedníčka NR SR (2013-05-16):
Ďakujem, pán minister. Chcete položiť doplňujúcu otázku? Áno, nech sa páči, máte na to 2 minúty.
P. Hrušovský, predseda NR SR: (2004-09-23):
(Hlasovanie.) 146 prítomných, 86 za, 1 proti, 57 sa zdržalo, 2 nehlasovali. Návrh zákona Národná rada Slovenskej republiky schválila. Teraz poprosím pána predsedu výboru pre financie, rozpočet a menu, aby z poverenia výboru ako spoločný spravodajca uvádzal návrhy hlasovaní k prerokúvanému vládnemu návrhu zákona o rozpočtových pravidlách územnej samosprávy a o zmene a doplnení niektorých zákonov (tlač 724). Nech sa páči, pán predseda.
Mesterová, Zuzana, poslankyňa NR SR (2023-12-18):
Ďakujem za slovo, pán predsedajúci. No to, kolegovia, kolegyne, už tretí návrh zákona sa javí, že smeruje k sanovaniu postavenia pána Gašpara nejako, v nejakej forme. Všetci sa tu síce nad tým čudujeme, no ale tam to proste, tam to smeruje, veď on to aj v niekoľkých debatách povedal, že voči nemu sa nezákonne konalo, tak musí sa zrušiť Úrad špeciálnej prokuratúry, trestné sadzby sa musia upraviť, lebo on si to zažil nezákonne. No len obvinení voči nemu pribúda, vo veci, kedy bolo voči nemu konané nezákonne, to systém napravil aj došlo k náležitej, k zjednaniu náležitej nápravy, tak ja teda nerozumiem, v čom je problém. Lebo systém evidentne funguje, aj pán Gašpar je toho príkladom, že funguje, a mne sa nechce veriť, že pán Gašpar je tak dôležitá osoba pre niekoho, aby tu trištvrte štátu spriadalo nejaký komplot naňho, že to všetko, čo sa o ňom hovorí a čo sa vyšetruje, je nejak vymyslené, lebo ako prečo by bol pán Gašpar taký dôležitý? Toto už je tretí zákon, ktorý sa ho snaží udržať nejak, v nejakých medziach bezpečia, a to už začína byť minimálne zvláštne. (Reakcia z pléna.) Páni, je to zvláštne, naozaj je to zvláštne, že jedna osoba je tak dôležitá, a teraz sa môžme pýtať, že prečo je tak dôležitá, asi veľa vie, ale prečo by bola dôležitá pre všetkých ostatných v tomto štáte, aby si vymýšľali všetky tieto veci a my sme tu potom museli rušiť 20 rokov fungujúci úrad? Ja neviem, ale tak toto akože snáď nechcete nikomu nahovoriť, že tomuto niekto naozaj uverí. Ďakujem pekne. (Potlesk.)
Hraško, Igor, poslanec NR SR (2014-11-09):
Ďakujem pekne za slovo, pán predsedajúci. Pán minister, idete presne podľa predchádzajúceho scenára vašich kolegov ministrov. Namiesto toho, aby ste obhajovali tie kauzy, ktoré sme tuná predložili ako dôkazy, tak ste obviňovali niečo úplne iné a rozprávali tu o nejakom humuse a podobných záležitostiach. Vyzdvihujete náplasti ako riešenia boja s korupciou. Ešte raz, náplasti, nie systémové riešenia. A čo sa týka toho cétečka, to je už len taká posledná kvapka do toho mora alebo do toho pretečeného pohára, ktoré sme vám tuná predložili a argumentačne zdôvodnili. Nielen ten miliónik, ale už 250-tisíc eur, ktoré už musela nemocnica zaplatiť, o ktoré prišla. Ale ľudia sa pýtajú, nie kto za to bude niesť politickú zodpovednosť, ale kto za to pôjde do basy. A toto ste ešte nepovedali. Áno, vyšetruje sa, vyšetruje sa. Ale či za to niekto pôjde do basy, to je neisté, pretože ak by niekto išiel do basy, mohol by začať hovoriť a vyplávalo by na povrch možno ešte viacej humusu. Nepočúvate argumenty, pán minister, pretože my sme vám ich tuná dneska dali a dali sme ich dosť. Ja sám som hovoril minimálne o tridsiatich, štyridsiatich kauzách. Mali ste povedať, nie, nie, nie, nie je pravda, že tam sa stratilo 818-tisíc. Nie, nie je pravda, že tam sa stratilo 700-tisíc, nie, nie je pravda, že tam bolo pridelených účelovo 68-tisíc, nie, nie je pravda, že tam za to sa zaplatilo 1,6 mil. do kapsy advokátovi, nie, nie je pravda, že tam sa stratilo 1,6 mil. na nejaký účelový tender a podobne. Ale vy ste to tu nepovedali. Vy obhajujete stále niečo iné a kritizujete minulé obdobia. Toto sme od vás čakali. Vám nevadí, koľko peňazí sa stratilo za vášho vládnutia? Tieto peniaze chýbajú v tom rozpočte, chýbajú v tých organizáciách. To mohli byť peniaze, ktoré mali byť určené pre občanov. Na zlepšenie ich situácie. A toto vy neriešite! Vy stále len obviňujete opozíciu, ako sa správa ku odvolávaniu Fica. No za tie prešľapy?
Počiatek, Ján, poslanec NR SR (2010-07-08):
Sľubujem. (Potlesk.)
Blanár, Juraj, podpredseda NR SR (2020-12-10):
Ďakujem, pán podpredseda. Teraz pristúpime k odpovediam členov vlády na otázky poslancov podľa vyžrebovaného poradia. Prvá otázka je od poslanca Tomáša Tarabu na ministra zdravotníctva Mareka Krajčího a znie: „Pán minister, oznámili ste, že prvé vakcíny budú podané už v decembri. Ide o AstraZeneca vakcínu, ktorá na vzorke 
0,2 % zúčastnených potvrdila údajnú 90-percentnú efektivitu. Potvrdilo sa, že vakcína zabráni aj tomu, aby zaočkovaní boli roznášačmi vírusu? Kde to bolo, prosím, publikované? Ak ešte nebolo, ako je možné, že premiér sa už vyhráža povinným nosením rúšok u tých, ktorí sa nedali zaočkovať, aby vraj vírus neroznášali?“ Nech sa páči, prosím zastupujúceho pána, osobne pána ministra. Samozrejme, pán poslanec je tu. To by som konštatoval, pán minister, ak by tu nebol, lebo som to upozornil na začiatku. Takže môžete odpovedať na otázku pána poslanca Tomáša Tarabu. Nech sa páči.
Osuský, Peter, poslanec NR SR (2011-02-01):
Ďakujem.
M. Pado, poslanec: (2008-10-22):
Dámy a páni, ja chcem povedať, že aj v minulom období bola snaha zákon o prevencii kriminality prijať. Nie je to nič nové, nie je to nejaký nový pokus, bol v paragrafovom znení, bol na rokovaní Legislatívnej rady vlády, ale keď to najdôležitejšie ustanovenie, ktoré v tom návrhu zákona bolo, teda záväzok, koľko finančných prostriedkov ročne na prevenciu kriminality vyčleniť, bol z tohto návrhu zákona vyškrtnutý, nemalo zmysel zákon ako taký prijímať, pretože bez finančných prostriedkov je tento zákon jalový. Je to dobrý zákon len preto, aby určití pracovníci mali zákonom garantované svoje postavenie, aby vláda vychádzala zo zákona, a všetky ostatné nepodstatné veci, ale to najdôležitejšie, čo v prevencii kriminality je, finančné prostriedky, tie ani v tomto návrhu zákona uvedené nie sú. Preto, pán minister, ja síce oceňujem  prácu aj vašich ľudí, oceňujem to, že tento návrh zákona tu je, len jedno, čo nemôžem oceniť, je to, že vlastne ten zákon neobsahuje to, čo je pre prevenciu kriminality najdôležitejšie. A to je realizácia  projektov a na realizáciu projektov potrebné finančné prostriedky. Takže budeme v druhom čítaní o tom hovoriť ešte určite viacej. Ďakujem pekne za pozornosť.
Šudík, Tomáš, poslanec NR SR (2021-11-24):
Áno, úplne v krátkosti. Už vopred ďakujem všetkým za podporu, tí, ktorí ju zajtra vyjadria. Rovnaký a podobný návrh zákona prijali prednedávnom aj v Poľsku, kde ho podporil celý parlament. Verím, že sa nám to podarí, takýto návrh zákona schváliť aj na Slovensku. S podporou celého parlamentu ukážeme mladým ľuďom, že nám na nich záleží a že si myslíme, že by mali vstupovať do vecí verejných a aj oni rozhodovať o svojej budúcnosti. Ďakujem. (Potlesk.)
Stanko, Július, poslanec NR SR (2011-02-10):
Dámy a páni, včerajší esejistický exkurz kolegu Mariána Kvasničku bez sporu možno oceniť ako formou bravúrny a v daný večer pozitívne kulminujúci dovtedy nie veľmi uvoľnenú atmosféru. Snažil sa, aj keď s naznačeným podtónom pacifizmu, vyabstrahovať samotnú podstatu túžby jednotlivca po ozbrojovaní, a to v kontexte uspokojovania predovšetkým loveckého pudu. Tento profundistický pod povrch siahajúci pohľad je nasledovaniahodný. A ja sa teším pri nejakej inej téme na jeho pokračovanie. Avšak daná metaforicko-komparatívna analýza filozofa a umelca dáva za pravdu jeho trom predrečníkom lekárom, a to v tom, že jedine exaktne medicínsky vzdelaní odborníci, alebo ich tím, môžu mať ambíciu posúdiť schopnosť potencionálneho pacienta držať, resp. nosiť zbraň. Pohľad filozoficky vzdelaných psychológov môže implikovať len naznačenú impresiu psychického stavu osobnosti a ani to nie formou jediného uniformného, formálneho testu. A ak je naviac objekt hodnotenia vopred považovaný za potencionálneho zločinca, o objektivite a opodstatnenosti takéhoto testovania je irelevantné sa baviť.
A. Belousovová, podpredsedníčka NR SR: (2009-11-04):
Teraz má slovo predseda výboru pre sociálne veci a bývanie pán poslanec Jozef Halecký, ktorý podá správu o výsledku prerokovania návrhu vo výboroch Národnej rady. Nech sa páči.
Laurenčík, Milan, podpredseda NR SR (2021-02-04):
Samozrejme, chápem vás.
Kollár, Boris, predseda NR SR (2023-05-18):
Prosím, prezentujme sa a hlasujeme. Máte to písomne, prosím vás pekne? (Reakcia z pléna.) Tak rýchlo sem, aby som mohol dať o tom hlasovať. Prosím, prezentujme sa hlasujeme. (Hlasovanie.) Prítomných 133 poslancov, za 75 (potlesk), proti 23, zdržalo sa 31, 4 nehlasovali. S ďalším procedurálnym návrhom pani poslankyňa Cigániková.
Nicholsonová, Lucia, podpredsedníčka NR SR (2016-06-15):
Reagovať na faktické poznámky bude pán poslanec Poliačik. Nech sa páči.
Osuský, Peter, poslanec NR SR (2020-11-04):
Ďakujem. Vážený pán predsedajúci, vážená snemovňa, v rozprave vystúpilo osem poslancov. Pán poslanec Tomáš Valášek predniesol návrh nového uznesenia, pán poslanec Ľuboš Blaha doplňujúci návrh pôvodného uznesenia. Pán predsedajúci, budeme najprv po dohode hlasovať o doplňovacích návrhoch pána poslanca Blahu, ktorý žiadal, aby sa o každom z nich hlasovalo zvlášť. Dajte, prosím, hlasovať o pozmeňovacom návrhu poslanca Blahu v bode F.
Číž, Miroslav, doterajší podpredseda NR SR (2010-07-08):
Pán poslanec Ján Babič.
Blanár, Juraj, podpredseda NR SR (2022-10-19):
... otvoriť ústnu prihlášku do rozpravy, aby to bolo zrejmé pre všetkých poslancov. A len dôvetok, že tých rekordov počas tejto koaličnej vlády je v parlamente veľa, napríklad máme skrátené legislatívne konanie o dani z ropy schválené v máji, 19. mája, dodnes ho nemáme uzavreté. Takže ospravedlňujem sa, že som vás prerušil, nech sa páči, môžete pokračovať. Ďakujem za pochopenie.
Laššáková, Jana, podpredsedníčka NR SR (2014-04-02):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Do rozpravy ústne sa hlásia páni poslanci Viliam Novotný, Alojz Hlina a Jozef Mihál. Nech sa páči. Končím možnosť prihlásiť sa do rozpravy. Nech sa páči, pán poslanec Novotný.
Sabo, Michal, poslanec NR SR (2024-05-21):
Ja len v krátkosti, pretože pán minister povedal, že chce reagovať. Dodám, že ono, samozrejme, že máme veľa otázok a veľa nevyjasneného, hlavne keď sa to robí takto z rýchlika, že nemáme čas ani reflektovať, zreflektovať. Lebo nič by sa nestalo, keby napríklad výbor o tomto konkrétnom pozmeňujúcom návrhu, ktorý prišiel od pána predsedu výboru, od pána Huliaka, sme dostali dnes. Aj v tom reálnom čase, ako sme ho dostali, ale keby sa ten výbor konal o ôsmej ráno pred ďalším rokovacím dňom zajtra, tak by sme mali aspoň, že v tom celkovom rámci toho šialene rýchleho legislatívneho procesu by to bola, že nanosekunda, ale aj tá by bola dôležitá pre nás, aby sme si preštudovali. Áno, niekto môže povedať, že sú to len dve A4, ale v tom, v tom chvate, keď ste na výbore, jednoducho nemáte čas a priestor pokojne zvážiť každú jednu bodku, každú jednu čiarku, ktorá v tom návrhu je, a sami dobre vieme, že diabol sa skrýva v detailoch. Takže, takže naozaj prosím aj vás, pán minister, apelujem naozaj, že do budúcna skúsme to, prosím, inak. Už len kvôli tomu vzájomnému rešpektu. Naozaj, že nič by sa nestalo, keby ten výbor bol zajtra o ôsmej ráno a mali by sme trochu času sa na to pozrieť. Ale požiadali ste teraz, že chcete vystúpiť, tak vás budeme radi počúvať.
J. Gabriel, poslanec: (2003-06-20):
Z. Martináková, podpredsedníčka NR SR: Ako posledný vystúpi v rozprave pán poslanec Mečiar.
Kéry, Marián, poslanec NR SR (2018-05-29):
Pán poslanec, musím povedať, že čo sa týka témy, takže, žiaľ, nepovedali ste žiadnu novú myšlienku. Už som všetko počul v rozprave včera alebo dnes od vašich predrečníkov. Ale na úvod ste obvinili médiá a novinársku obec z toho, že z vás urobili extrémistu, človeka, ktorý hádže dlažobné kocky či kamene. Priznám sa, že to video som viackrát videl aj ja. Musím uznať, že nikto vás neusvedčí z toho, že ste nejaké kamene hádzali, ale na druhej strane v mojich očiach je hulvát aj ten, ktorý uráža napríklad Alaha, ktorý sa teší posvätnej úcte medzi moslimami. Pre mňa je hulvát aj človek, ktorý sa vyhráža a nadáva ľuďom len preto, že vyznávajú iné náboženstvo ako vy. A priznajte sa, robilo vám naozaj radosť, že so svojím, so svojou skupinou ľudí, s tým hlúčikom ste naozaj vystrašili ženy, ktoré boli zahalené od hlavy po päty a báli sa tam pomaly o seba, museli ich policajti ochraňovať. A posledná poznámka. Vy veľmi radi sa tvárite, že pomáhate ľuďom, ktorí to potrebujú, ale ešte aj do toho ste schopní zatiahnuť vašu ideológiu a dávate šeky a rozdávate so sumou 1 480 eur. Ja tu nechcem robiť reklamu fašistickej ideológii, každému nám jasné, čo to je, ale nabudúce, ak vám naozaj pôjde o to, aby ste pomáhali ľuďom, tak si prídite odo mňa požičať 12 eur, aby to bola rovná suma. A posledná moja konkrétna otázka. Ide vám o záchranu života nenarodených detí v prípade len bielych detí, alebo aj tých, ktorí sa narodia v rómskych osadách, a o rodičoch ktorých sa veľmi často vyjadrujete, že sú paraziti? Ďakujem.
B. Bugár, podpredseda NR SR: (2004-02-04):
vyhodnotenie nákladov nebankových finančných subjektov na reklamu a pozitívnu prezentáciu firiem, ktoré sú relevantné z hľadiska dokazovania v trestných konaniach v súvislosti s vyšetrovaním trestnej činnosti v nebankových subjektoch. Materiál ste dostali ako tlač 513, spoločnú správu ako 513a. Skôr ako pristúpime k rokovaniu, chcem upozorniť, že ide o informatívny materiál. Vzhľadom na jeho charakter podľa príslušných ustanovení zákona o slobodnom prístupe k informáciám sa údaje v ňom uvedené nemajú zverejňovať. Materiál vlády uvedie minister vnútra Vladimír Palko, nech sa páči.
Senko, Ján, poslanec NR SR (2015-12-01):
Ďakujem. Ja si myslím, že tento návrh prišiel v správnom čase a ešte relatívne skoro. A myslím si, že nejde o politikárčenie. A myslím si to zrejme nielen ja, ale aj väčšina poslancov v tejto sále. Momentálne na portáli teraz je zverejnená správa, že kvôli teroristickej hrozbe evakuovali dnes jednu z londýnskych ulíc, políciu zavolali o 13.26 hodine kvôli podozrivému predmetu, špecialisti ulicu evakuovali a uzavreli. Informoval o tom britský portál Independent. Aj tu ide o politikárčenie? Aj tu ide o predvolebnú kampaň? Ja si myslím, že štát, vláda potrebuje mať také nástroje, aby proti hrozbe terorizmu mohli bojovať. Tu je pravý dôkaz toho, čo nestalo sa v Bratislave, stalo sa v Londýne. A prijala tie nástroje britská vláda.
Hlina, Alojz, poslanec NR SR (2013-05-28):
Ďakujem veľmi pekne. Pán kolega, nevyviňujte sa! Ja vás beriem a budem brať za zodpovednosť, lebo ste zodpovedný. Vy ste zodpovedný, pán minister kultúry je zodpovedný, pán predseda rady je zodpovedný za to, či idiotizácia spoločnosti bude pokračovať alebo sa zbrzdí, alebo dokonca sa vrátime trošku, trošku späť a pôjdeme opačným smerom. Čiže preberte tú zodpovednosť naplno. A ja vám ešte dávam, ja verím a dokonca že, vaše možnosti a schopnosti sú vyššie, ako zorganizovať len šesťdesiatku, ale že viete aj v tejto vašej veci vo vašom výbore, ktorý je dosť silný na to, aby sa nebál redaktora a dramaturga, aby urobil v niektorých veciach poriadok, aby nezneužívali deti, že im pustia kreslenú rozprávku a do nej reklamu na alkohol. Pán kolega, a tieto smrteľné argumenty typu, že európsky priestor a neviem čo. Viete, ja som to tu minule hovoril, lebo to je to isté, to vy normálne, ako by ste sa počuli aj s pánom Krajcerom. Okolité krajiny, myslím, že Češi majú tak liberálny, alebo možno ešte o niečo liberálnejšie z pohľadu reklamy na alkohol ako my, a ostatní to majú tvrdšie, ale už Češi sa zobudili a zobúdzajú. Ale ten, by som to nazval, ten určitý morálny relativizmus, že čo aj, no a čo, však aj tak by tá reklama šla, to je presne to! Však aj oni nakladajú do vagónov, tak aj my budeme nakladať do vagónov. Lenže my môžme byť z pohľadu Čiech tí, ktorí prestanú nakladať do vagónov, a povieme: nie, vieme, že to je zlé a ukážeme vám, že budeme bez toho. Viete, to je, ale to chce nejakú silu, to chce nejaké presvedčenie, to chce niekomu sa postaviť, však? To chce možno aj trošku odvahy? Aby vás nestrihli zo smotánky z vašej šesťdesiatky, však? To sú niektoré veci, ktoré stoja za to. Ale otázka je, že či to cítite, alebo tak necítili, že či to kvôli tým ľuďom stojí za to, za tú krajinu, alebo nestojí. To je celé.
Sulík, Richard, predseda NR SR (2011-06-29):
Ďakujem. S faktickou poznámkou sa hlásia pán poslanec Kaník, pán poslanec Počiatek. Uzatváram možnosť prihlásiť sa s faktickou. Nech sa páči.
Viskupič, Jozef, poslanec NR SR (2013-12-18):
Ďakujem. Ja by som, ak to mám vnímať ako podanú ruku alebo výzvu, myslím si, že či už predkladateľ, alebo obaja predkladatelia by sme si mohli na toto sadnúť a veľmi rád sa pozriem na situáciu, ktorá by mohla rozšíriť aj tento veľmi konkrétny návrh, ktorý ja vítam. Pretože si myslím, že je treba žiť na tepe doby a reagovať na situáciu, ktorá, ktorú veľmi dobre uviedol predkladateľ v návrhu tejto konkrétnej parciálnej veci. Ostatné veci v zmysle, či je niečo protiústavné alebo či sa jedná o nejakú formu nútenej práce, vnímam rovnako a veľmi rád sa pripojím k tejto iniciatíve. Ďakujem.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 141 poslancov, za 49, proti 43, zdržalo sa 49 poslancov. Konštatujem, že ani tento návrh nebol schválený.
P. Pavlis, poslanec: (2006-12-13):
Návrh zákona bol doručený poslancom v zákonom ustanovujúcej 15-dňovej lehote. Konštatujem, že uvedený návrh spĺňa z formálnoprávnej stránky všetky náležitosti. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 odporúčam po rozprave odporučiť uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky  navrhujem, aby návrh zákona prerokovali výbory: ústavnoprávny výbor, výbor pre hospodársku politiku a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku a odporúčam, aby výbory predmetný návrh zákona prerokovali v druhom čítaní vo výboroch do 24. januára 2007 a v gestorskom výbore do 26. januára 2007. Ďakujem. Pani predsedajúca, otvorte všeobecnú rozpravu.
Danko, Andrej, predseda NR SR (2018-09-11):
Na vystúpenie pána poslanca jedna faktická. Uzatváram možnosť prihlásenia. Pán poslanec Antal.
Bugár, Béla, podpredseda NR SR (2011-02-11):
Nech sa páči, prezentujme sa a hlasujme o tomto návrhu. Odporúčanie gestorského výboru je schváliť. Schváliť, páni poslanci. (Hlasovanie.) Prítomných 111 poslancov, za návrh hlasovalo všetkých 111. Konštatujem, že tieto body sme schválili. Nech sa páči.
Zmajkovičová, Renáta, podpredsedníčka NR SR (2013-12-18):
Vyhlasujem všeobecnú rozpravu za skončenú. Vyhlasujem všeobecnú rozpravu za skončenú, pán poslanec. (Reakcia poslanca.) Tak sa mi, pán poslanec, ale ste sa dívali na mňa viackrát, tak to ohláste skôr. Tak ako vždy poviem pánom poslanom, aby ohlásili aj faktickú poznámku. Keďže som ústretová, je čas vianočný a viem, o čo vám ide, takže nech sa páči, máte slovo v rozprave.
Lipšic, Daniel, poslanec NR SR (2015-09-16):
„Trochu zdržal“ je, v dobrom, skoro hodina. Ale však je to dôležitá téma, čiže nechcem nikoho obmedzovať, len nebolo to až tak trochu. (Povedané s pobavením.) Ale teraz prejdem k veci. Po prvé. Trvalý mechanizmus prerozdelenia kvót bude schvaľovaný legislatívnym nástrojom. Predpokladám smernicou. To nebude žiadne spoločné vyhlásenie ani nič podobné. Bude to smernicou, ktorá je v kompetencii rady, jedno v akom formáte. Dobre viete, že na rade ministrov vnútra alebo spravodlivosti sa schvaľujú niekedy nesporné veci z rady ministrov dopravy, ktoré sú nesporné, pretože tá rada zasadá ako prvá. Lisabonská zmluva nerieši formácie rady. Rieši na ministerskej úrovni, je to ich zloženie. To znamená, že my nemáme žiadne právo veta. To, že summit sa na nejakom politickom vyhlásení musí zhodnúť konsenzuálne, to nie je právny nástroj, to nie je smernica. Trvalý prerozdeľovací mechanizmus bude riešený zákonným nástrojom Európskej únie, v tomto prípade smernicou, kvalifikovanou väčšinou, kde nemáme právo veta, ktorého sme sa vzdali. A ja som tu citoval aj moje vystúpenie, nerád to robím, z roku 2008, keď som na to upozorňoval. Nie kvôli Maďaričovmu tlačovému zákonu, kvôli tomu, že strácame právo veta. Dve poznámky. Pri grécko-tureckej hranici je problém stále s tým, že proste s Tureckom nemáme readmisnú dohodu. A to by sme asi tiež možno mali na odbornej úrovni hovoriť. Ale posledná otázka na ministra vnútra je: Rada ministrov v pondelok teda mala, aspoň také boli výstupy, a spýtam sa, schváliť prerozdelenie štyridsiatich tisícov tej prvej várky. Tak čo, tak ste to schválili, tých 40-tisíc? Lebo tie informácie sú všelijaké. A teda v médiách boli informácie, že rada schválila 40-tisíc a ich prerozdelenie. Tak ma zaujíma konkrétne, lebo to je dosť dôležitá vec.